section_heading: Uvodne okolnosti
paragraph_text: Škajin-paša je rujna 1491. iz Bosne provalio u Hrvatsko Kraljevstvo, pustošeći preko Zagreba sve do Kranjske, pustošeći Novo Mjesto, Kostanjevicu i Krško. Utaborili su se kod Metlike na dan sv. Mihovila. Nakon uspješne pljačke, paleži i inog pustošenja, akindžije su se vraćale s plijenom preko Hrvatske. Osmanske su snage sad bile usporene i opterećene velikim plijenom i mnoštvom zarobljenih ljudi. Otežani velikim plijenom, izgubili su svoju manevarsku sposobnost koja im je uvijek davala taktičku prednost.